שמואל סטולר

שמואל סטולר - 1950
ראש הממשלה [[לוי אשכול מעניק לשמואל סטולר את פרס ישראל, 6 במאי 1965|236x236 פיקסלים]]
שמואל סטולר (27 באוגוסט 1898 – 6 במרץ 1977) היה אגרונום ופעיל ציוני. חתן פרס ישראל לחקלאות לשנת תשכ"ה (1965).

==קורות חיים==
סטולר נולד בשנת 1898 במוסקבה לחנה ואלעזר. בשנת 1915 סיים את לימודיו התיכוניים, והחל ללמוד היסטוריה ובלשנות באוניברסיטת מוסקבה. בפברואר 1917 גויס לשורות צבא האימפריה הרוסית, ממנו ערק לאחר מהפכת אוקטובר ועבר עם משפחתו לקרים שבדרום אוקראינה.

בקרים למד באוניברסיטת סימפרופול לימודי חקלאות ומדעי הטבע. בשנת 1920 נישא ל[https://web.archive.org/web/20131008034304/http://www.kinneret.org.il/kinneret/yizkorPage.asp?id=96 יונה] לבית מרק. יונה ושמואל סטולר עלו באותה השנה לארץ ישראל כחלק מהעלייה השלישית, והיו חברים בגדוד העבודה ובחבורת הקרימצ'קים - חבורה שבראשה עמד יצחק שדה. אלה ש"באו לארץ ישראל לבנות ולהבנות בה". סטולר עבד בסלילת כבישים, עד לקבלתו לקבוצת כנרת שהייתה אז בחצר כנרת. סטולר התמסר לחקלאות ולמחקר חקלאי, ומשנת 1938 עמד בראש ועדת הניסיונות של עמק הירדן, והיה אחראי לפיתוח שיטות השקיה, חקלאות שלחין ומטעים. סטולר היה אחראי על הבאתם, פיתוחם, והתאמתם לתנאי הארץ של זני בננה, תמר וגפן חדשים. על עבודתו זאת הוענק לסטולר פרס ישראל לחקלאות בשנת תשכ"ה-1965. בעקבות עבודתו על פיתוח זני תמרים ושימור פרי התמר נוסד בית האריזה לתמרים בצמח.

סטולר התמסר גם לחינוך והוראה, ובשנת 1946 היה ממייסדיו ומנהלו של בית הספר החקלאי בית-ירח.

פעילותו החלוצית וחשיבות עבודתו המחקרית הביאו להצעה למנותו לנשיא המדינה, לה סירב בטענה ש"לא הגיע ארצה לעסוק בזוטות".

באוקטובר 1951 נפטרה בתו דינה בן נבט שחלתה במחלת הסרטן, בגיל 24.

לשמואל ויונה סטולר משפחה ענפה - נולדו להם שלושה בנים וחמש בנות. הם חיו בקבוצת כנרת עד לפטירתם, ונקברו בבית הקברות כנרת.

==ספריו==
*זני גפן חדשים, תש"ב
*מחקרים על הבננה, הוצאת ספרית השדה, תשי"ב
*זני תמר בישראל, הוצאת ספרית השדה, תשי"ג
*מסעות בן ציון ישראלי, הוצאת ספרית השדה, תשי"ט
*רשימות ומחקרים, הוצאת ספרית השדה, תש"ך (אסופת מאמרים לכבודו ולציון שנת החמישים לייסוד חוות כנרת)
*פירות ארץ ישראל: תולדות ומקורות, הוצאת הקיבוץ המאוחד, תשל"ד
*שיבת התמר לארץ ישראל: מסעות בנציון בעיראק, איראן ומצרים, הוצאת הקיבוץ המאוחד, תשל"ז
*שיבת התמר לארץ ישראל. ספריית עופרים.
*גידול התמר בארץ ישראל, הוצאת הקיבוץ המאוחד, תשל"ז
*בטרם. זכרונות, המרכז החקלאי 1977
*עדות: לבטים בהקמת משק בבקעת כנרת, הוצאת המרכז החקלאי, תש"ם

== הנצחה ==
בבאר שבע נקרא רחוב על שמו.

==קישורים חיצוניים==

* 
* [https://web.archive.org/web/20131008034304/http://www.kinneret.org.il/kinneret/yizkorPage.asp?id=96 יונה סטולר - יזכור, קבוצת כנרת]
* [https://web.archive.org/web/20131008034348/http://www.kinneret.org.il/kinneret/yizkorPage.asp?id=97 שמואל סטולר - יזכור, קבוצת כנרת]
* [http://inbari.co.il/ayala1.htm אסף ענברי - על בית-הספר התיכון האזורי, בית-ירח]
* [http://www.daat.ac.il/encyclopedia/value.asp?id1=2730 דקל - אנציקלופדיה יהודית דעת]
* 
* מזכרונותיו של שמואל סטולר, הקלטות זיקני היישוב בגליל - ארכיון יבנאל, 1975
* [http://www.yavneel.org.il/site/micro_player.asp?curr=135 שמואל סטולר מספר - 1]
* [http://www.yavneel.org.il/site/micro_player.asp?curr=136 שמואל סטולר מספר - 2]
* [http://www.yavneel.org.il/site/micro_player.asp?curr=137 שמואל סטולר מספר - 3]
* [http://www.yavneel.org.il/site/files/file_1326.PDF שמואל סטולר מספר - תמלול]
* 

==הערות שוליים==

קטגוריה:אגרונומים ביישוב
קטגוריה:אגרונומים ישראלים
קטגוריה:בוטנאים ישראלים
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:זוכי פרס ישראל לחקלאות
קטגוריה:זוכי פרס ישראל לשנת 1965
קטגוריה:סגל תיכון בית ירח
קטגוריה:ציונים ילידי המאה ה-19: אנשי היישוב
קטגוריה:יהודים בצבא האימפריה הרוסית במלחמת העולם הראשונה
קטגוריה:אישים הקבורים בבית הקברות כנרת

קטגוריה:ישראלים שנולדו ב-1898
קטגוריה:ישראלים שנפטרו ב-1977